《为人作真赞 其二》
宋代·李之仪

茅茨为居，脱粟为餐。牛衣自暖，徒行亦鞍。凡人皆友，是酒可欢。

略不践迹，未尝恤言。山林城市，随遇即安。一旦义重，杀生非难。

彼强增饰，宁知吾全。盖庶几不淫不移不屈者，而以乐吾之天。

作者简介：李之仪(1038～1117）北宋词人。字端叔，自号姑溪居士、姑溪老农。汉族，沧州无棣（庆云县）人。哲宗元祐初为枢密院编修官，通判原州。元祐末从苏轼于定州幕府，朝夕倡酬。元符中监内香药库，御史石豫参劾他曾为苏轼幕僚，不可以任京官，被停职。徽宗崇宁初提举河东常平。后因得罪权贵蔡京，除名编管太平州（今安徽当涂），后遇赦复官，晚年卜居当涂。著有《姑溪词》一卷、《姑溪居士前集》五十卷和《姑溪题跋》二卷。